open-index/open-wikipedia-markdown huggingface dataset:
Ivar Medaas

**Ivar Medaas** (9. huhtikuuta 1938 Alversund – 7. tammikuuta 2005 Lindås) oli norjalainen viihdetaiteilija. Hän teki uusnorjankielistä revyy- ja popmusiikkia. Medaasin tunnetuin kappale on *Dar kjem dampen*, joka kertoo Oster-nimisestä matkustaja-aluksesta. Vuonna 1995 Medaas sai aivohalvauksen, mikä päätti hänen musiikkiuransa, mutta hän jatkoi tämän jälkeen esiintymistä koomikkona pyörätuolissa, mitä hän itse kutsui "sit downiksi" (vrt. stand up).

## Lähteet

## Aiheesta muualla
Ekohydrologia

**Ekohydrologia** on monitieteellinen tieteenala, johon kuuluu veden kiertokulun ja ekosysteemin välinen vuorovaikutus. Se käsittää veden kiertokulun vaikutuksen ekosysteemeihin ja myös ekosysteemien vaikutuksen veden kiertokulkuun. 

Maaperän kosteuteen vaikuttaa paitsi sadannan määrä, myös maaperän koostumus. Hienorakeiset maalajit pidättää vettä enemmän kuin karkearakeinen maalajit. Näin ollen maaperä on sitä kosteampaa, mitä suurempi on sen hienorakeisten maalajien osuus ja se on sitä kuivempaa mitä suurempi on sen karkearakeisten maalajien osuus. Maaperän kosteus tietyllä alueella vaikuttaa siihen, millaisia ekosysteemejä alueelle syntyy, koska jotkut kasvilajit suosivat kosteaa maaperää ja jotkut kestävät enemmän kuivuutta. Ekosysteemien vesitalouteen vaikuttavat ekosysteemien keskellä tai lähellä sijaitsevat vesistöt.

Kasvit haihduttavat vettä ja tämä vaikuttaa veden kiertokulkuun. Kasvi sisältää aina vettä ja kasvia ympäröivä ilma on harvoin vesihöyryn kyllästämä. Näin ollen kasvi luovuttaa vettä usein ympäröivään ilmakehään.

## Lähteet
Rafael Núñez

**Rafael Wenceslao Núñez Moledo** (25. syyskuuta 1825 – 18. syyskuuta 1894) oli kolumbialainen kirjailija, lakimies, toimittaja ja poliitikko, joka valittiin Kolumbian presidentiksi vuosina 1880 ja 1884. Núñez johti niin sanottua "regeneraatio"-prosessia. Prosessin aikana luotiin vuonna 1886 Kolumbian perustuslaki, joka oli voimassa vuoteen 1991 asti.

## Lähteet
Katekoliamiiniherkkä polymorfinen kammiotakykardia

**Katekoliamiiniherkkä polymorfinen kammiotakykardia** (CPVT) on harvinainen perinnöllinen sydänsairaus, josta kärsivillä katekoliamiinit aiheuttavat hengenvaarallisia rytmihäiriöitä, takykardioita. Sairauden taustalla on monia erilaisia geenivirheitä, jotka häiritsevät kalsiumin kulkua sydänlihassolun sisällä.

Katekoliamiiniherkälle polymorfiselle kammiotakykardialle tyypillinen piirre on taipumus tajuttomuuskohtauksiin voimakkaan rasituksen, jännityksen tai pelästymisen seurauksena. Oireilu alkaa yleensä kouluiässä tai myöhemmin. Ensimmäinen oire voi myös olla äkkikuolema. Hoitamattomina peräti 30–50 prosenttia sairastuneista kuolee alle 35-vuotiaina. Itse rytmihäiriö ei yleensä ole potilaan tunnistettavissa. Sairaus voidaan todeta rasituskokeen aikaisten sydänsähkökäyrälöydösten pohjalta. Taustalla oleva geenivirhe saattaa jäädä tunnistamattomaksi. Sairauden hoitona käytetään oireettomillakin beetasalpaajia, osalla oireilevista potilaista myös flekainidiä. Rytmihäiriötahdistin voidaan asentaa, elleivät lääkkeet riittävissä määrin tehoa. Oireita saatetaan kyetä lievittämään myös sydämen sympaattisiin hermosäikeisiin kohdistuvalla kirurgialla.

Katekoliamiiniherkkä polymorfinen kammiotakykardia esiintyy noin yhdellä ihmisellä 10&nbsp;000:sta.

## Viitasaaren mutaatio
Viitasaarella asuneen, 1670-luvulla syntyneen avioparin, Matti ja Judith Hakkaraisen (o.s. Pasanen) jälkeläisiä on Suomessa etsitty tutkimuksiin, koska kolmessa perheessä todettiin katekoliamiiniherkän polymorfisen kammiotakykardian taustalla olevan saman geenivirheen. Geenivirhe on kyetty jäljittämään Hakkaraisten pariskuntaan saakka, vaikka mutaatio on voinut syntyä jo paljon aiemmin. Elossa olevien jälkeläisten etsintä aloitettiin äkkikuolemien ennaltaehkäisyksi.

## Lähteet
Ricardo Duarte

**Ricardo Duarte** (s. 12. helmikuuta 1980 on portugalilainen jalkapallovalmentaja. Hän toimi kaudella 2023 AC Oulun päävalmentajana Veikkausliigassa. Aiemmin Duarte on valmentanut Gnistania ja toiminut apuvalmentajana Vaasan Palloseurassa ja portugalilaisissa joukkueissa. 

Hän on myös työskennellyt Lissabonin yliopistossa apulaisprofessorina jalkapallon koulutusohjelmassa. Hän on työskennellyt myös Suomen Palloliitossa koulutuspäällikkönä ja apuvalmentajana Marokon alle 21-vuotiaiden maajoukkeessa. 

## Lähteet
Finsoffat

**Finsoffat** on suomalainen perheyritys, joka on valmistanut sohvia vuodesta 1970.

Finsoffien sohvat valmistetaan Keravalla. Tehtaan yhteydessä on myös tehtaanmyymälä. Lisäksi Finsoffilla on myymälät Vantaalla  ja Helsingissä. 

Keravan Yrittäjät ry valitsi vuonna 2016 yrityksen vuoden yrittäjäksi.

## Historia
Vuonna 1970 Linnea ja Martti Honkanen perustivat Kellokoskelle huonekaluvalmistamon, jonka toiminta keskittyi aluksi sohvan runkojen ja muiden huonekalujen valmistukseen muille verhoilijoille ja valmistajille. Ensimmäiset vuodet yritys toimi Honkasten pihapiirissä olevassa navetassa. Vuonna 1971 alkoi sohvien verhoilu ja ensimmäinen ompelija palkattiin. Vuonna 1975 Martti Honkanen rakensi isomman verhoomon Kellokoskelle Rajalinnan teollisuusalueelle. Myöhemmin Finsoffat keskittyi vain sohvien tuotantoon.

### 2000-luvun alku
Kun kysyntä kasvoi, tuotantotilat Kellokoskella kävivät ahtaaksi. Vuonna 2005 Finsoffien perustajien poika Jarmo Honkanen ryhtyi yrittäjäksi.

Uusien toimitilojen rakennus aloitettiin Keravalla vuonna 2006. Tiloihin muutettiin vuonna 2008. Samana vuonna Finsoffat avasi ensimmäisen oman myymälän uusien toimitilojensa yhteyteen.

### 2010-luku
Vuonna 2012 Finsoffat avasi uuden tehtaanmyymälän Vantaalle.

Vuonna 2016 Keravan tehdasta ja tehtaanmyymälää laajennettiin. Uusi myymälä avattiin Helsinkiin syksyllä 2021 Annankadun ja Kalevankadun kulmaan.

### 2020-luku
Ornamon ja Puuteollisuusyrittäjät ry:n Suomalainen huonekalu -suunnittelukilpailussa Finsoffatin valmistama Uoma-tuote pääsi finaaliin. Sen olivat suunnitelleet Heikki Herranen ja Minna Siikaluoma. Uoma on julkisten tilojen istuin.

## Lähteet

## Aiheesta muualla
* Jarmo Honkanen, Finsoffat: – Tyydytystä saa uusista, toimivista ratkaisuista Yritysesittely. Wixsite.com
Itävallan kansalaisuus

**Itävallan kansalaisuus** on laillinen suhde yksittäisen henkilön ja Itävallan liittovaltion välillä. Maassa noudatetaan lähtökohtaisesti ius sanguinis -periaatetta.

## Kansalaisuuden saaminen syntymällä
Syntyperäisiä Itävallan kansalaisia ovat sellaiset henkilöt, joiden syntyessä vähintään näiden äiti on Itävallan kansalainen. Isän puolelta Itävallan kansalaisuus voidaan siirtää lapselle tämän syntyessä, mikäli vanhemmat ovat naimisissa. Mikäli vanhemmat eivät ole naimisissa, isän puolelta kansalaisuus voidaan siirtää lapselle ainoastaan, jos isyys on todettu ja vahvistettu oikeudessa.

## Kansalaisuuden saaminen hakemuksella
Hakemuksen perusteella Itävallan kansalaisuus voidaan myöntää sellaiselle henkilölle, joka täyttää seuraavat ehdot:

* asunut Itävallassa laillisesti ja yhtäjaksoisesti vähintään 10 vuotta 
* ei ole saanut rikostuomioita tai vakavia rikesakkoja Itävallassa tai ulkomailla
* pystyy todistetusti elättämään itsensä, mikäli hakija ei ole vammautunut tai pysyvästi sairas
* on läpäissyt kieli- ja kansalaisuuskokeen (paitsi, jos on alle 14-vuotias tai osoittaa vaadittavat tiedot muulla tavoin)
* osoittanut myönteistä asennetta Itävallan perustuslakia ja yhteiskuntajärjestelmää kohtaan 
* ei ole tuomittu karkotukseen tai ei ole minkäänlaisen oleskeluluvan purkamiseen liittyvän oikeusprosessin osallinen
* ei ole poistettu maasta tai määrätty maahantulokieltoon viimeisen vuoden aikana
* ei kuulu ääriliikkeisiin tai terroristijärjestöihin
* ei vaaranna Itävallan kansainvälisiä suhteita
* on luopunut muista kansalaisuuksistaan

Vuonna 2019 Itävallassa hyväksyttiin laki, jonka nojalla kansallissosialismin uhrit, ja näiden jälkeläiset, voivat saada Itävallan kansalaisuuden ilmoituksella.

## Kaksoiskansalaisuus
Lähtökohtaisesti Itävalta ei salli kaksoiskansalaisuutta; henkilöt, jotka ottavat vapaaehtoisesti vastaan jonkun muun valtion kansalaisuuden, menettävät Itävallan kansalaisuuden. Tästä on joitakin poikkeuksia:

* lapset, jotka saavat syntyessään jonkin muun kansalaisuuden Itävallan kansalaisuuden lisäksi
* henkilöt, jotka ovat saaneet erillisen luvan säilyttää Itävallan kansalaisuutensa

Vuoteen 2008 asti kaikki sellaiset ulkomaalaiset, jotka nimitettiin professorin virkaan jossain itävaltalaisessa yliopistossa, saivat automaattisesti Itävallan kansalaisuuden, koska nämä laskettiin valtion virkamiehiksi. Tällaisten henkilöiden ei myöskään tarvinnut luopua aikaisemmista kansalaisuuksistaan.

Kansallissosialismin uhrit, jotka hakevat Itävallan kansalaisuutta ilmoituksella, eivät menetä nykyistä kansalaisuuttaan.

Itävallan kansalaiset ovat automaattisesti myös Euroopan unionin kansalaisia.

## Lähteet
Näsi (Porvoo)

**Näsi** () on kaupunginosa Porvoossa. Se rajoittuu lännessä Porvoon keskustaan, idässä Peippolaan ja luoteessa Katajamäkeen. Näsissä sijaitsevat Laurea-ammattikorkeakoulun ja Haaga-Helia ammattikorkeakoulun yhteinen kampus sekä ammattiopisto Careerian Hevosenkengänkadun toimipiste.  

Ensimmäinen maininta Näsin tilasta Porvoon historiassa on vuodelta 1421.

Tunnettuja nähtävyyksiä ovat Taidetehdas ja Näsin kartano.

## Lähteet

* Laurea-ammattikorkeakoulu (https://www.laurea.fi/tietoa-meista/kampukset/porvoo/?_ga=2.108492290.1294996318.1692355192-982974497.1692355192) Viitattu 18.8.2023
* Careeria (https://careeria.fi/yhteystiedot/toimipisteet/hevosenkengankatu-porvoo/) Viitattu 18.8.2023
* Porvoon kaupunki - Näsin kartano (https://www.porvoo.fi/kansallinen-kaupunkipuisto/nasin-kartano/) Viitattu 18.8.2023

### Viitteet

## Aiheesta muualla
Dordognen luolat

**Dordognen luolat** ovat Dordognejoen varrella sijaitseva luolasto. Joki ympäröi kalkkikiviylänköä, jossa on paljon luolia. Myös Dordognejoen sivujoen Vézèren varrella sijaitsevassa rotkossa on luolia. Joissakin luolissa on muinaisia luolamaalauksia. Joissakin luolissa on tippukivisiä muodostumia. Gausse de Granatin ylängöllä on laaja Padiracin luolasto, jonka pohjalla on noin 100 metriä syvä kuilu. Alueen luolista osa on maanlaisia, joihin kuuluu Grand Dôme. Vézèren varrella sijaitsevassa rotkossa olevissa luolissa on puikkomaisia tippukivimuodostumia, jotka ovat saattaneet muodostua 60 miljoonaa vuotta sitten. Rotkosta hieman luoteeseen sijaitsee luola nimeltä Carpe Diem, joka on 200 m pitkä ja jossa on paljon puikkomaisia ja pylväsmäisiä tippukivimuodostumia.

## Lähteet
Languedoc-Roussillonin luolat

**Languedoc-Roussillonin luolat** ovat Languedoc-Roussillonin alueella sijaitseva luolasto. Tämä luolasto on kalkkikivikukkuloiden alueella. Luolaston luolista useat on tunnettu satoja vuosia, mutta alueelta on löydetty uusia luolia vielä viimeisen vuosisadan aikana. Luolastossa on kaikkiaan useita kymmeniä luolia. 1945 löydetty Grotte de Clamouse on uusimpia löydettyjä luolia. Fontrabiousen luolassa on kilometrin verran käytäviä, joiden päässä on kalkkikivimuodostumia, jotka hohtavat valossa. Cévennesin alueen suurin luola on Grotte de Trabuc. Grotte de Limousisin luolastossa, joka sijaitsee Audessa, on kiteisiä muodostumia. Héraultissa sijaitsevassa Grotte de la Devèsen luolassa on siroja kalkkikivimuodostumia.  Héraultissa sijaitsevia luolia ovat myös Grotte des Demoiselles ja Grotte de Glamouse.

Languedoc-Roussillon on täynnä luolia, jotka muodostavat yhden Ranskan suurimmista maanalaisista järjestelmistä. Yleisölle niistä on avoinna ainakin 15. Luolien labyrintissä on helppo kuljeskella portaita ja valaistuja käytäviä pitkin. Joihinkin pääsee jopa pyörätuolilla. Toiset luolat on tarkoitettu vain kokeneille luolatutkijoille.

Luolissa on kapeita käytäviä ja laajoja kammioita, joissa on upeita värejä, joskus järviä ja jokia. Luolissa on myös erikoisia muotoja, jotka näyttävät olevan kalliosta veistettyjä, ja joista huomattavia esimerkkejä ovat Grotte de Trabucin "Sata tuhatta sotilasta" tai Grotte de Clamousen "Meduusan pää". Luolatutkijoita, sukeltajia ja speleologeja saattaa kiinnostaa tutkia Forêt de Fangesin (lähellä Quillania) alla sijaitsevaa valtavaa maanalaisten luolien verkostoa, jossa ei ole juurikaan käyty. Suurin osa luolista on yleisön käytettävissä, toiset taas on tarkoitettu vain luolatutkijoille.

## Lähteet
Judo kesäolympialaisissa 2024

**[[Judo]]ssa** kilpailtiin **[[Kesäolympialaiset 2024|Pariisin 2024 kesäolympialaisissa]]** 15. kertaa. Ottelut käytiin Grand Palais Éphémèren näyttelysalissa. Lajissa oli sekä naisille että miehille seitsemän painoluokkaa sekä näiden lisäksi sekajoukkuekilpailu, joka oli toista kertaa mukana olympialaisten ohjelmassa. Painoluokkiin ei tullut mitään muutoksia Tokion olympialaisiin verrattuna. Olympiaturnaukseen pääsi yhteensä 372 judokaa. Suomea kilpailuissa edustivat Luukas Saha (-66kg) ja Martti Puumalainen (+100kg). Olympialaisten suomenkielisestä selostuksesta vastasivat Yleisradiolla selostaja Timo Uusitalo ja asiantuntija Tommi Valtonen.

## Aikataulu

## Mitaliyhteenveto

### Miehet

### Naiset

### Sekajoukkue

## Lähteet
Vaaleasilmätypäkkö

**Vaaleasilmätypäkkö** (*Atalotriccus pilaris*) on napsijoihin kuuluva lintulaji. Lajia tavataan Keski- ja Etelä-Amerikassa.

## Koko ja ulkonäkö
Vaaleasilmätypäkkö kasvaa noin 9 cm pitkäksi. Sukupuolet muistuttavat toisiaan ulkonäöltään. Lajin päälaki on harmahtava, selkä oliivinvihreä ja siivet harmaanvihreät. Siivissä on kaksi keltaista juovaa. Vaaleasilmätypäkön rinta ja vatsa ovat valkoiset, ja rinnassa on heikkoa ruskeaa juovitusta. Linnun kyljet ja alaperä ovat keltaiset.

## Levinneisyys ja elintavat
Vaaleasilmätypäkkö elää Panamasta Guyanaan ulottuvalla alueella. Lajin elinympäristöä ovat kuivat metsät, tiheiköt ja pensaikot. Vaaleasilmätypäkkö liikkuu usein pareittain.

## Lähteet
Kirjallisuusvuosi 1713

**Kirjallisuusvuosi 1713** käsittelee vuoden 1713 tärkeitä kirjallisuuden tapahtumia, uutisia ja julkistuksia.

## Tapahtumia

* Markiisi Juan Manuel Fernández Pacheco perusti espanjan kielen vaalimiseksi Real Academia Española -nimisen akatemian. 
## Julkaisuja

* George Berkeley &ndash; *[[Three Dialogues Between Hylas and Philonous]]* (filosofiaa)
* Jakob Bernoulli &ndash; *Ars Conjectandi* (matematiikkaa, ns. suurten lukujen laki)
* Hans Carl von Carlowitz &ndash; *Sylvicultura oeconomica, oder haußwirthliche Nachricht und Naturmäßige Anweisung zur wilden Baum-Zucht* (saksalainen metsätaloudellinen tutkielma)
* Antoine Hamilton &ndash; *Mémoires du comte de Grammont* (Hamiltonin elämäkerta)
* Teodorico Pedrini &ndash; *律呂纂要, Lǜlǚ Zhèngyì-Xùbiān* (länsimaista musiikin teoriaa kiinalaisille)
Marija Dmitrijenko

**Marija Dmitrijenko** (, s. 24. maaliskuuta 1988 Šymkent) on kazakstanilainen haulikkoampuja. Hän edusti maataan naisten trapissa vuoden 2016 kesäolympialaisissa.

Maaliskuussa 2012 Dmitrijenko voitti Amir of Kuwait International Shooting Grand Prixin, mutta palkintoseremoniassa soitettiin erehdyksessä vuoden 2006 elokuvassa *[[Borat (elokuva)|Borat]]* esiintyvä parodia Kazakstanin oikean kansallislaulun *[[Meniñ Qazaqstanım]]in* sijaan. Joukkue teki valituksen, ja palkintojenjakotilaisuus järjestettiin uudelleen. Tapahtuma näyttää johtuneen väärän kappaleen lataamisesta Internetistä.

## Lähteet
Oskari Palomäki

**Oskari Palomäki** on suomalainen juontaja, moderaattori ja käsikirjoittaja. Palomäki on juontanut useita televisio-ohjelmia ja toiminut kahdesti jääkiekon mm-kisojen viihdepäällikkönä. Palomäki on myös suunnitellut sisältöä useisiin televisioproduktioihin ja live-tilaisuuksiin. Hän on esiintynyt yritystilaisuuksissa ja suunnitellut ohjelmaa niihin. Käsikirjoittajana Palomäki on kirjoittanut kevennettyjä historiikkeja yrityksistä, kilpailuja tuoteperheistä ja myös lavaohjelmia, joissa esiintyjät tulevat yrityksen sisältä.

## Lähteet
Lise

**Lise** on naisen etunimi. Se on Elisabet-nimen saksalainen, tanskalainen ja ranskalainen lyhentymä. Alun perin se on ollut lempinimi.

Digi- ja väestötietoviraston mukaan Suomessa on syyskuuhun 2025 mennessä tilastoitu noin 260 Lise-nimistä naista.

Norjassa Lisellä on nimipäivä 2. syyskuuta.

## Tunnettuja Lise-nimisiä
* Lise Daoust (s. 1950), kanadalainen huilisti
* Lise Davidsen (s. 1987), norjalainen oopperalaulaja
* Lise Klaveness (s. 1981), norjalainen jalkapalloilija ja urheilujohtaja
* Lise Lindstrom, yhdysvaltalainen oopperalaulaja
* Lise Meitner (1878–1968), itävaltalaissyntyinen fyysikko
* Lise Myhre (s. 1975), norjalainen sarjakuvapiirtäjä
* Lise Nørgaard (1917–2023), tanskalainen toimittaja, kirjailija ja käsikirjoittaja
* Lise Rønne (s. 1978), tanskalainen juontaja
* Lise de la Salle (s. 1988), ranskalainen pianisti
* Lise Thibault (s. 1939), kanadalainen poliitikko
* Lise Vidal (1977–2021), ranskalainen purjelautailija
* Lise Østergaard (1924–1996), tanskalainen psykologi ja poliitikko

**Lise yhdysnimen osana**
* Anne-Lise Bakken (s. 1952), norjalainen poliitikko
* Gun-Lise Berg, oik. *Gunvor Sigrid Alice Strandberg* (1912–1965), suomenruotsalainen kirjailija
* Anne-Lise Berntsen (1943–2012), norjalainen oopperalaulaja
* Anne-Lise Boge (s. 1939), norjalainen kirjailija
* Lise-Marie Morerod (s. 1956), sveitsiläinen alppihiihtäjä

**Lise jälkimmäisenä etunimenä**
* Inger Lise Hansen (s. 1981), norjalainen poliitikko
* Stine Lise Hattestad (s. 1966), norjalainen kumparelaskija ja olympiavoittaja

## Lise sukunimenä
* Betty Lise (s. 1972), ranskalainen kolmiloikkaaja

## Nimen muita merkityksiä
* 3976 Lise, päävyöhykkeen asteroidi

## Lähteet
Viikin puistosilta

**Viikin puistosilta** on Helsingissä Viikin ja Kivikon yhdistävä silta. Se on 117 metriä pitkä ja ylittää Kehä I:n noin kymmenen metrin korkeudessa. Sillan reunoille on istutettu pensaita ja puita. Puistosiltaa oli kaavailtu Viikin asuinalueen suunnitteluvaiheessa 1990-luvulla.

Silta avattiin yleisölle elokuussa 2016. Se on tarkoitettu kävelijöille ja pyöräilijöille.

## Lähteet
Inns of Court

**Inns of Court** ovat englantilaisten ja walesilaisten oikeudenkäyntiasianajajien ammatillisia yhdistyksiä, joilla on toimitilat Lontoossa lähellä Royal Courts of Justicea. Asianajajan on liityttävä johonkin neljästä yhdistyksestä – Inner Temple, Middle Temple, Lincoln’s Inn tai Gray’s Inn – ennen kuin hän pääsee asianajajaneuvostoon *(Bar Council)* ja voi alkaa harjoittaa ammattiaan.

Yhdistykset tarjoavat jäsenilleen kokoontumistiloja ja yhteisöllisiä aktiviteetteja, kuten lounas- ja illallistapaamisia. Lisäksi ne kouluttavat ja ohjaavat valmistumisvaiheessa olevia opiskelijoita ja myöntävät näille rahallista tukea. Yhdistysten alaisuudessa toimii myös kurinpitolautakuntia, joiden tehtävänä on käsitellä jäsenistä tehtyjä kanteluita.

Yhdistyksiä ei ole koskaan rekisteröity virallisesti, mutta niillä on vakiintuneet käytänteet ja ohjesäännöt. Niiden toimintaa johtavat vuosittain valittu rahastonhoitaja *(Treasurer)* ja vanhemmat jäsenet *(benchers)*. Ne ovat perustaneet myös kaksi yhteistyöelintä, Council of the Inns of Court ja Bar Council, joiden tehtävänä on edustaa, kouluttaa ja valvoa oikeudenkäyntiasianajajien ammattikuntaa.

## Historia
Inns of Courtin alkuperä on hämärän peitossa, mutta varmuudella tiedetään, että Fleet Streetin eteläpuoliselle Templen alueelle alkoi ilmestyä lakimiehiä 1300-luvun puolivälissä. He perustivat Temppeliherrain ritarikunnan entisiin tiloihin kaksi ammatillista seuraa, joiden nimiksi vakiintui Inner Temple ja Middle Temple vuoteen 1388 mennessä. Fleet Streetin pohjoispuolelle perustettiin samoihin aikoihin kaksi muutakin lakimiesseuraa: Lincoln’s Inn Chichesterin piispan omistamalle tontille Chancery Lanella ja Gray’s Inn Grey de Wiltonin paronien entisen Lontoon-residenssin paikalle.

Lakimiesseuroista alettiin käyttää nimitystä ’Inns of Court’ vasta vuoden 1425 paikkeilla – ’inns’ *(majatalot)* tuli siitä, että ne majoittivat tiloihinsa lakimiehiä ja oikeustieteen opiskelijoita, ja ’of court’ *(oikeuden)* siitä, että niiden jäsenet työskentelivät kuninkaan oikeudessa. Majoituksen ohella ne tarjosivat jäsenilleen myös koulutusta, minkä ansiosta niistä alettiin puhua ’Englannin kolmantena yliopistona’.

Yhdistysten tärkeimmät jäsenpalvelut ovat edelleen samat kuin keskiajalla, tosin ne ovat muuttaneet huomattavasti muotoaan aikojen saatossa. Vaikka oikeustieteen opetus ei ole enää niiden yksinoikeus, ne tarjoavat yhä jäsenilleen työ-, asuin- ja kokoontumistilat sekä kirjaston ja kappelin ja järjestävät näille erilaisia yhteisöllisiä aktiviteetteja. Ne ovat ottaneet hoitaakseen myös vanhempien jäsenten *(serjeants)* palvelut, joita hoitivat aikaisemmin erilliset yhdistykset *(serjeants’ inns)*. 

## Lähteet
Sabelstjerna

**Sabelstjerna**, alk. **Kouho**, oli perniöläinen suku, joka aateloitiin 1609 ja sammui ennen vuotta 1750. Suvun ensimmäiset jäsenet toimivat nimismiehen virassa.
* Eerik Henrikinpoika, Hämeenkylän herra  eli 1500-luvun loppupuolella
** hänen poikansa oli Henrik Eerikinpoika (k. 1619), joka oli suomalaisen sotaväen ratsumestari, Tolsborgin päällikkö Virossa, Nevanlinnan päällikkö 1611, aateloitiin 1609 nimellä Henrik Sabelstjerna
*** Henrikin poika ratsumestari Eerik Sabelstjerna kaatui 1636 kolmikymmenvuotisessa sodassa
**** Henrikin pojanpoika Henrik Sabelstjerna  (k. 1681), oli Laakspohjan herra, osallistui samoin ratsumestarina  Puolan sotaan Kaarle X Kustaan aikana.
**** nuoremman Henrikin veli kornetti Gustaf Sabelstjerna oli 1661 kahakassa Perniön kirkossa toisen aatelismiehen, naapuritilan Melkkilän kartanon isännän Henrik Sassin kanssa. Henrik Sass oli kirkkoväärti ja oli järjestellyt penkkijärjestystä uudelleen, mistä Gustaf Sabelstjerna tulistui ja haastoi Sassin kaksintaisteluun. Tapauksesta on Santeri Ivalo kirjoittanut kertomuksen "Kristillinen järjestys penkkisijoista".

## Lähteet
Lainelautailu kesäolympialaisissa 2024

**[[Lainelautailu]]ssa** kilpailtiin **[[Kesäolympialaiset 2024|Pariisin 2024 kesäolympialaisissa]]** toista kertaa olympialaisten historiassa. Kilpailut käytiin 16&nbsp;000 kilometrin päässä Pariisista Teahupo’on rannalla, Tahitissa. Kilpailut suunniteltiin käytäväksi 27. heinäkuuta – 5. elokuuta 2024. Kilpailutapahtumia oli kaksi, kun sekä naisille että miehille oli omat sarjat. Lainelautailuun osallistui yhteensä 48 kilpailijaa.

## Aikataulu

## Mitaliyhteenveto

## Lähteet
Polyuria

**Polyuria** on oire, josta kärsivän virtsaneritys on tavallista runsaampaa ja virtsaamisväli tavallista tiheämpi. Yleensä aikuisen normaali virtsaamistarve on päivittäin 1–2 litraa, polyuriassa yli kolme litraa.

Polyuria johtuu yleensä runsaasta nesteiden juomisesta (polydipsia). Pahimmillaan polyuria voi johtaa vaikeaan dehydraatioon, joka hoitamattomana saattaa vaikuttaa munuaisten toimintaan. Toistuva poikkeuksellisen suuri virtsaamistarve voi viitata tavallista korkeampaan verensokeritasoon. Polyuria onkin yksi diabeteksen (tyypit 1 ja 2) pääoireista. Sitä esiintyy usein diabeteksessa, joka on jäänyt toteamatta. Diagnoosin jo saaneilla diabeetikoilla polyuriaa voi esiintyä verensokeritason noustua korkeaksi. Diabeteksen lisäksi polyuriaa aiheuttavat vesitystauti, munuaissairaudet, maksan vajaatoiminta, jotkin lääkkeet (kuten diureetit), krooninen ripuli, Cushingin oireyhtymä, primaarinen tai psykogeeninen polydipsia, hyperkalsemia ja raskaus.

Polyurian ja dehydraation yhdistelmä voi johtaa nopeaan laihtumiseen varsinkin tyypin 1 diabeteksessa.

## Lähteet
Kiipeily kesäolympialaisissa 2024

**[[Kiipeily]]ssä** kilpaillaan **[[Kesäolympialaiset 2024|Pariisin 2024 kesäolympialaisissa]]** toista kertaa olympialaisten historiassa. Kilpailutapahtumat käydään Site d’escalade du Bourget’ssa. Sekä naisille että miehille on omat kilpailut, ja ne käydään 5.–10. elokuuta 2024. Kilpailumuotoina nähdään nopeuskiipeily sekä boulderoinnin ja köysikiipeilyn yhdistelmäkilpailu.

## Kilpailumuodot
Lähde:

### Nopeuskiipeily eli speed
Tässä kilpailumuodossa ratkaisevaa on vauhti, eli voittaja on se, joka nopeimmin kiipeää kisareitin loppuun. Nopeuskilpailut kisataan parikilpailuna, eli kaksi kilpailijaa kiipeää samaan aikaan vierekkäisillä reiteillä. Voittaja on nopeampi kiipeilijä, häviäjä putoaa jatkosta.

### Yhdistelmäkilpailu
Yhdistelmäkilpailu muodostuu köysikiipeilyn ja boulderoinnin yhteistuloksista.

#### Köysikiipeily eli lead
Kilpailureitit kiivetään rakennetuilla kiipeilyseinillä (kiipeilyreitin minimipituus 15 metriä) köysivarmistuksella liidamalla eli alaköysikiipeilynä. Tässä lajissa nopeus ei ratkaise, vaikka kisassa onkin aikaraja 6–8 minuuttia reittiä kohti. Kisan voittaa korkeimmalle kiivennyt. Otteet on pisteytetty ja viimeinen ote, jota kiipeilijä koskettaa ennen putoamistaan, jää kiipeilijän tulokseksi. Kisareitit pyritään rakentamaan niin, että vain yksi kilpailija selvittää reitin ylös asti ja muut tipahtavat aiemmilta otteilta. Kisa kiivetään yleensä on-sight-kisana eli kiipeilijät eivät saa ennen kisasuoritusta kiivetä kisareittiä tai edes nähdä, että joku muu kiipeää sitä. Kisareitin ongelmat on siis ratkaistava omin päin.

#### Boulderointi
Boulderkiipeily on voima- ja taitolaji, jonka kisoissa kiivetään ilman köyttä matalampia, alle 5 metriä korkeita reittejä. Patjat turvaavat alastulon ja kisaajilla on useampi mahdollisuus yrittää kiivetä reitit, kuitenkin vähiten yrityksiä käyttänyt voittaa. Pisteitä saa reitin loppuun pääsystä ja ns. bonusotteista.

## Olympiakarsinnat
### Yhdistelmäkilpailu

## Aikataulu

## Mitaliyhteenveto

## Lähteet
Obbola

**Obbola** on taajama Uumajan kunnassa Ruotsin Västerbottenin läänissä. Vuoden 2020 väestönlaskennassa siellä oli 2&nbsp;186 asukasta.

Uumajanjoen suiston Obbola-nimisessä saaressa Uumajan keskustan eteläpuolella sijaitseva taajama tunnetaan metsäteollisuudestaan. Sinne perustettiin vuonna 1889 höyrysaha, joka kuitenkin tuhoutui tulipalossa 1909. Sen tilalle tuli sellutehdas, joka on laajentunut paperitehtaaksi, jossa nykyisin valmistetaan pakkauspapereita. Aiemmin tehtaan omistivat yhdessä ruotsalainen SCA ja yhdysvaltalainen Champion International, kunnes SCA osti sen kokonaan itselleen 1994. Sen uusin aaltopahvin pintapaperia eli *kraftlineria* valmistava paperikone on SCA:n mukaan maailman suurin pakkauspaperikone ja nosti tehtaan tuotannon 450&nbsp;000 tonnista 725&nbsp;000 tonniin vuodessa.

## Lähteet
Polyfagia

**Polyfagia** eli **hyperfagia** tarkoittaa liiallista ruokahalua ja näläntunnetta. Nälkä kasvaa normaalisti fyysisen rasituksen myötä, mutta polyfagian taustalla voi olla psykiatrinen tai somaattinen patologia. Polyfagia on esimerkiksi yksi diabeteksen kolmesta tyyppioireesta polydipsian ja polyurian ohella, mutta voi johtua myös monista muista ongelmista.

Hoitamattomassa tai huonossa hoitotasapainossa olevassa diabeteksessa esiintyy hyperglykemiaa, jossa keho ei onnistu muuttamaan syötyä ruokaa energiaksi. Tämä energian puutos voi aiheuttaa polyfagian. Jos diabeetikolla on polyfagia, nälän tunne ei poistu syömisen myötä, koska syöminen kasvattaa veren glukoositasoa entisestään. Kuitenkin myös hypoglykemia voi aiheuttaa ruoan tarpeen ja nälän kasvun. Jos polyfagia ei liity diabetekseen, taustalla voi olla psyykkisiä tekijöitä, kuten stressi, masennus, ahdistuneisuushäiriö, bulimia tai ahmintahäiriö. Myös esimerkiksi hypertyreoosi, kuukautisia edeltävä oireyhtymä, kortikosteroidit tai muut lääkkeet, Kleine–Levinin oireyhtymä ja Prader–Willin oireyhtymä voivat aiheuttaa polyfagian.

## Lähteet
Rugby kesäolympialaisissa 2024

**[[Rugby]]ssa** kilpailtiin **[[Kesäolympialaiset 2024|Pariisin 2024 kesäolympialaisissa]]** 7. kerran olympialaisten historiassa. Turnaus pelattiin Stade de Francella 24.–30. heinäkuuta 2024, ja kumpaankin turnaukseen osallistui 12 joukkuetta. Rugby pelattiin rugby-7-muodossa. Naisten turnauksen voitti Uusi-Seelanti ja miesten turnauksen isäntämaa Ranska.

## Mitaliyhteenveto

## Mitalitaulukko

## Lähteet
Acanthosis nigricans

**Acanthosis nigricans** eli **taivetummuus** on ihon kuiva, tumma paksuuntuma, joka yleensä esiintyy kainalossa, kaulalla, niskassa tai nivusissa. Mahdollista on kuitenkin esiintyminen missä tahansa. Usein muutos kehittyy vähitellen ilman muita oireita. Joskus iho voi olla muutoksen yhteydessä kutiava.

Acanthosis nigricansin yleisin syy on huomattava ylipaino. Acanthosis nigricans voi liittyä myös tyypin 2 diabetekseen, Cushingin oireyhtymään, munasarjojen monirakkulaoireyhtymään, hypotyreoosiin ja joihinkin lääkkeisiin. Harvinaisempia syitä ovat perinnöllinen mutaatio ja syöpätauti (tavallisimmin mahasyöpä). Acanthosis nigricans on mahdollinen myös henkilöillä, joilla ei ole mitään taustapatologiaa. Tämä on muita yleisempää niillä, joilla on tumma tai musta iho. Acanthosis nigricans parantuu yleensä itsestään sen taustalla olevan syyn hoidon myötä.

## Lähteet
Jukka Korkeila

**Jukka Korkeila** (s. 11. lokakuuta 1968 Hämeenlinna) on suomalainen taidemaalari.

Jukka Korkeila on valmistunut kuvataiteen maisteriksi Kuvataideakatemiasta vuonna 2002. Hän aloitti opinnot Helsingissä Teknillisen korkeakoulun arkkitehtuuriosastolla 1988-1990 ja jatkoi Taideteollisen korkeakoulun sisustusarkkitehtuurin osastolla 1990-92 kunnes sai paikan Kuvataideakatemiassa vuonna 1992. Korkeila opiskeli maalaustaiteen osastolla Kuvataideakatemiassa vuosina 1992-1997.

Korkeilan teoksia on Kiasman, Sara Hildénin taidemuseon sekä Helsingin, Tampereen, Göteborgin ja Malmön taidemuseoissa sekä Moderna Museetissa ja Arkenissa Tanskassa.

## Palkinnot ja tunnustukset
* Vuoden nuori taiteilija 1999
* Carnegie Art Award -ehdokkuudet 1999, 2008
* Ars Fennica -ehdokkuus 2001
* William Thuringin nimikkopalkinto 2009
* Kuvataiteen valtionpalkinto 2019

## Julkaisuja
* *Doubting Thomas* 2004 Frame 2004, 
* *Bacchus Vortex* Nordiska Akvarellmuseet 2007, 
* Mika Hannula: *Maalauksesta - esseitä ja keskusteluja*, Helsinki 2015, Parvs publishing, 
* Vänskä, Annamari: *The soul has no gender. Jukka Korkeila, selected works 2005-2020.* Parus Verus 2021, 
* *Nautinto*, Jukka Korkeila, Elina Merenmies, Anna Retulainen. Parvs 2017 
* Aleksandra Mir & Tim Griffin (toim): *Bad Reviews*. Retrospective Press 2022
* *Jukka Korkeila: All of Finland weeps*, Suomen Saksan-instituutti 2022, 

## Lähteet

## Aiheesta muualla
* 
* Jukka Korkeila instagramissa
* Jukka Korkeila / Helsinki Contemporary
* Jukka Korkeila / Galleri Thomassen
Jacob Stang

**Hans Georg Jacob Stang** (17. marraskuuta 1830 Nannestad – 1. maaliskuuta 1907) oli norjalainen juristi ja Moderate Venstre -puolueen poliitikko. Hän toimi Norjan sisäministerinä vuosina 1885–1886, oikeusministerinä 1887–1888 ja pääministerinä Tukholmassa 1888–1889.

Stangin poika oli upseeri ja poliitikko Georg Stang.
## Lähteet

## Aiheesta muualla
Knarvik

**Knarvik** on Norjassa Alverin kunnassa sijaitseva taajama ja kunnan hallinnollinen keskus. Sen pinta-ala on 3,9 neliökilometriä ja asukasluku 6&nbsp;481 vuonna 2022. 

## Media
Paikallislehtien *[[Nordhordland]]* ja *[[Strilen]]* toimitukset sijaitsevat Knarvikissa.

## Lähteet

## Aiheesta muualla
Koiviston koulu (Äänekoski)

**Koiviston koulu** on Äänekosken Koivistossa toimiva peruskoulun alakoulu (luokka-asteet 1–6). Vuonna 2022 koulua kävi 75 perusasteen opiskelijaa. 

Koiviston vanha puukoulu on vuodelta 1915. Sen pihapiiriin nousi kivikoulu 1961. Sisäilmaongelmien vuoksi vanhaa puukoulua kunnostettiin, kivikoulu purettiin 2010-luvun jälkipuolella ja kyläkoulun jatkamisesta päätettiin. Vuonna 2019 kivikoulun paikalle valmistui uusi hirsinen koulurakennus. Ennen uuden puukoulun valmistumista osa opetuksesta annettiin yli kahden vuoden ajan väistötiloina toimineessa parakkikoulussa. 

Koulun vieressä on toiminut päiväkoti, jolle rakennetaan uudisrakennus (kesäkuusta 2023 alkaen). Koiviston koulussa annetaan myös esiopetusta alueen lapsille.

## Lähteet

## Aiheesta muualla
* Äänekoskella on Suomen reiluin luokka: ”Meidän koulussa on parasta se, että se on niin pieni ja kaikki tuntevat toisensa (21.12.2021) (aksa.fi)
* Koiviston kouluun liittyviä artikkeleita / ÄKS eli Äänekosken kaupunkisanomat (aksa.fi)
Norsunluurannikon ralli 1980

**Norsunluurannikon ralli 1980** (viralliselta nimeltään *12. Rallye Côte d'Ivoire*) oli rallin maailmanmestaruussarjan kilpailu kaudella 1980. Kilpailu järjestettiin 9.&ndash;14. joulukuuta 1980. Kilpailu oli kauden viimeinen. Kilpailu ajettiin avoimilla tieosuuksilla, joilla oli 62 aikatarkastuspistettä. Reitin kokonaispituus oli . 

Kilpailu kuului sekä kuljettajien että valmistajien maailmanmestaruussarjaan vuonna 1980. Kilpailuun lähti 52 osallistujaa, joista 11 pääsi maaliin.

## Tulokset

## Lähteet
Latresne

**Latresne** on kunta Lounais-Ranskassa Gironden departementissa Uuden-Akvitanian alueella. Se sijaitsee Garonne-joen varrella, noin 11 kilometriä Bordeaux’n kaupungista kaakkoon.

Lähellä kunnan keskustaa oleva Saint-Aubinin kirkko on rakennettu 1500- ja 1700-luvuilla. Kirkko on historiallinen monumentti. Aivan keskustassa on 1800-luvulla rakennettu Saint-Josephin kappeli. Siitä ei koskaan tullut kunnan pääkirkkoa. Vuonna 1971 siitä tehtiin vanhusten palveluasunto, mikä lopetti toimintansa vuonna 2010. Kappeli laitettiin myyntiin, mutta kunta ei sitä halunnut ostaa.

Kunnan luontonähtävyyksiä on Garonne-joessa oleva saari Île d'Arcins. Saari on kaksi kilometriä pitkä, ja se on avoinna yleisölle. Saarella on yli 400 puu- ja kasvilajia, kuten viikunapuu, jättiläisbambu ja sypressi. Ne luovat viidakon tunnelmaa saarelle. Eläimistä siellä elävät haikarat, kauriit ja villisiat. 

## Lähteet

## Aiheesta muualla
Sitrullinemia

**Sitrullinemia** on autosomissa peittyvästi periytyvä ureakierron häiriö, jossa ammoniakkia ja muita myrkkyjä kertyy vereen. Sairauden oireet johtuvat arginiinimeripihkahapposyntetaasin puutoksesta.

## Tautimuodot ja oireet
Sitrullinemiasta tunnetaan yleisempi tyypin I tautimuoto ja harvinaisempi tyypin II tautimuoto. Tyypin I sitrullinemia alkaa yleensä oireilla potilaan ensimmäisinä elinpäivinä. Oireita ovat vaikeutuva letargisuus, ruokkimisvaikeudet, oksentelu, kouristelu ja tajunnan menetys. Osalle sairastuneista kehittyy vakava maksan toimintahäiriö. Harvinaisemmissa tapauksissa tyypin I sitrullinemia ilmenee lievempänä muotona, joka saattaa kehittyä myöhemmin lapsuusiällä tai jopa aikuisuudessa. Näissä tapauksissa oireina voi esiintyä letargisuuden lisäksi voimakkaita päänsärkyjä, pälvisokeutta ja ataksiaa.

Tyypin II sitrullinemian oireisiin kuuluvat sekavuus, levottomuus, muistinmenetys, käytöshäiriöt, kouristelu ja kooma. Yleensä tyypin II sitrullinemian oireet alkavat aikuisiällä. Niihin voi liittyä jokin laukaiseva tekijä, kuten tietty lääke, infektio, alkoholinkäyttö tai leikkaus. Joskus tyypin II sitrullinemia kehittyy henkilölle, jolla on ollut vastasyntyneen maksansisäinen kolestaasi. Vaikka kolestaasin oireet näyttäisivät parantuneen, myöhemmin varhaislapsuuden aikana voi ilmetä kasvuviivästymää, äärimmäistä väsymystä ja dyslipidemiaa. Vuosia tai jopa vuosikymmeniä myöhemmin voivat kehittyä aikuisten tyypin II sitrullinemian tyyppioireet.

## Yleisyys, syyt ja sairaudet
Kansainvälisellä tasolla noin yhdellä ihmisellä 57&nbsp;000:sta ilmenee tyypin I sitrullinemia. Tyypin II sitrullinemiaa esiintyy varsinkin japanilaisen väestön keskuudessa. Japanissa esiintyvyys on arviolta 1/100&nbsp;000–230&nbsp;000. Tapauksia on kuitenkin kuvattu myös muissa väestöissä. Ureakiertotautien ryhmässä sitrullinemia on harvinaisempi kuin ornitiinitranskarbamylaasin puutos. Se on kuitenkin yleisempi kuin CPS-puutos, ASAuria ja arginaasin puutos. Suomessa sitrullinemia on katsottu kansainvälistä tasoa harvinaisemmaksi. 

Geenin *ASS1* mutaatiot aiheuttavat tyypin I sitrullinemiaa vähentämällä arginiinimeripihkahapposyntetaasin entsyymiaktiivisuutta, jolloin ureakierto häiriytyy ja myrkkyjä kertyy verenkiertoon. Ammoniakki on myrkyllistä erityisesti hermostolle, mikä johtaa neurologisiin oireisiin. Geenin *SLC25A13* muutokset aiheuttavat tyypin II sitrullinemian myös niissä tapauksissa, joissa tauti on alkanut varhaisena kolestaasina. Nämä mutaatiot yleensä estävät soluja tuottamasta lainkaan toimivaa sitrulliinia.

Sitrullinemiaa sairastavien hengen pelastaminen on osoittautunut usein vaikeaksi.

## Lähteet
Carl Lutz

**Carl Lutz** (30. maaliskuuta 1895 Walzenhausen, Appenzell Ausserrhoden – 12. helmikuuta 1975 Bern) oli sveitsiläinen diplomaatti. Hän toimi Sveitsin varakonsulina Budapestissa, Unkarissa vuodesta 1942 toisen maailmansodan loppuun asti. Hän pelasti yli 62 000 juutalaista toisen maailmansodan aikana.

Hänen toimintansa ansiosta puolet Budapestin juutalaisesta väestöstä selvisi, eikä heitä karkotettu natsien tuhoamisleireille holokaustin aikana. Yad Vashem myönsi hänelle Vanhurskaat kansakuntien joukossa -tittelin.

## Lähteet

## Aiheesta muualla
Marta Lucía Ramírez

**Marta Lucía Ramírez Blanco** (s. 4. heinäkuuta 1954) on kolumbialainen lakimies ja poliitikko, joka toimi Kolumbian varapresidenttinä vuosina 2018–2022. Hän toimi myös Kolumbian ulkoministerinä. Vuonna 2018 Ramírezista tuli ensimmäinen nainen, joka valittiin Kolumbian varapresidentiksi, ja hän juoksi lipulla Iván Duquen kanssa. Vuonna 2021 hänen edeltäjänsä Claudia Blumin erottua presidentti Iván Duque julisti hänet kansleriksi.

## Lähteet
Miguel Antonio Caro

**Miguel Antonio Caro Tovar** (alk. **Miguel Antonio José Zoilo Cayetano Andrés Avelino de las Mercedes**, 10. marraskuuta 1845 – 5. elokuuta 1909) oli kolumbialainen tutkija, runoilija, toimittaja, filosofi, puhuja, filologi, lakimies ja poliitikko. Hän toimi Kolumbian varapresidenttinä 1892–1894 ja Kolumbian presidenttinä 1894–1898.

## Lähteet
Malin Crépin

**Anna Malin Fredrika Thomasdotter Crépin** (s. 22. elokuuta 1978 Tukholma) on ruotsalainen näyttelijä. Hän valmistui Malmön teatterikorkeakoulusta vuonna 2002. Crépin tunnetaan erityisesti Annika Bengtzonin roolista Liza Marklundin romaaneihin perustuvan elokuvasarjan uudemmissa osissa.
## Rooleja
* *[[Cornelis]]* (2010) – Ingalill Rehnberg  
* *[[Oslo, 31. august]]* (2011) – Malin

## Lähteet

## Aiheesta muualla
Richard With

**Richard Bernhard With** (18. syyskuuta 1846 Tromssa – 9. helmikuuta 1930 Oslo) oli norjalainen merikapteeni ja laivanvarustaja, joka tunnetaan Hurtigrutenin perustajana. Hän ehdotti vuonna 1892 reittiä Trondheimin ja Hammerfestin välille, ja sai valtiolta 70 000 kruunua tukea hankkeelle. Liikenne alkoi seuraavan vuoden kesällä. Vuosina 1910–1912 With oli Frisinnede Venstre -puolueen edustajana suurkäräjillä.

Richard With boat.jpg|Yksi Hurtigrutenin laivoista, M/S ''Richard With'', on nimetty Within mukaan.

## Lähteet

## Aiheesta muualla
Gisken Wildenvey

**Jonette Pauline "Gisken" Kramer-Andreassen Wildenvey** (23. maaliskuuta 1892 Vågan – 14. tammikuuta 1985 Larvik) oli norjalainen kirjailija. Hänen esikoisteoksensa oli novellikokoelma *Bedaarere* (1925). Useat hänen romaaninsa kertovat naisen elämästä Pohjois-Norjassa, erityisen tunnettuja ovat *Mødrene har grædt* (1949) ja *Lang og tro tjeneste* (1964). Wildenvey oli naimisissa kirjailija Herman Wildenveyn kanssa.
## Lähteet

## Aiheesta muualla
Musta kuin eebenpuu

**Musta kuin eebenpuu** on Salla Simukan Lumikki-trilogian kolmas ja viimeinen osa. Romaani julkaistiin vuonna 2014 Tammen kustantamana. Kirjassa päähenkilö Lumikki Andersson on alkanut seurustelemaan pojan kanssa ja alkaa saada pelottavia viestejä salaiselta ihailijalta.

Kirja on käännetty 31 kielelle, muun muassa italiaksi, japaniksi, latviaksi, ranskaksi, romaniaksi ja viroksi. Maaliskuussa 2026 se oli kuudenneksi käännetyin Suomen lasten ja nuorten kirjallisuuden teos.

## Lähteet
Nicolas Cozza

**Nicolas Louis Marcel Cozza** (s. 8. tammikuuta 1999 Ganges, Ranska) on ranskalainen jalkapalloilija, joka edustaa VfL Wolfsburgia joko keskus- tai vasempana laitapuolustajana.

Vuonna 2010 Cozza liittyi Montpellierin junioriakatemiaan ja teki ammattilaisdebyyttinsä joukkueessa Ligue 1:n 13. kierroksen ottelussa Lyonia vastaan marraskuussa 2017. Tammikuussa 2023 Cozza teki neljän ja puolen vuoden sopimuksen VfL Wolfsburgin kanssa. Cozza teki Bundesliigassa debyyttinsä Bundesliigan 26. kierroksen ottelussa Augsburgia vastaan, tullen 75. peliminuutilla kentälle Patrick Wimmerin tilalle huhtikuussa 2023. Cozza on edustanut myös Ranskan juniorimaajoukkueita, ja pelannut muun muassa alle 19-vuotiaiden EM-kisoissa 2018 ottelut Turkkia, Englantia, ja Italiaa vastaan.

Cozza omistaa myös Italian kansalaisuuden.

## Lähteet

## Aiheesta muualla
* Cozza Ranskan jalkapalloliiton sivuilla
Argininemia

**Argininemia** eli **arginaasin puutos** on ureakiertotauteihin kuuluva perinnöllinen aineenvaihduntasairaus, jossa arginiinia ja ammoniakkia kertyy verenkiertoon.

Argininemia alkaa yleensä aiheuttaa oireita noin kolmen vuoden ikään mennessä. Oirekuva voi kuitenkin olla lievempi ja oireilu myöhemmin puhkeavaa. Argininemian tyypillinen piirre on spastisuudesta johtuva jäykkyys erityisesti alaraajoissa. Sairauteen voi liittyä myös kasvuviiveitä, kehitysvammaisuutta, kouristelua, vapinaa ja ataksiaa. Ilman hoitoa opitut taidot vähitellen taantuvat. Esimerkiksi proteiinipitoisten aterioiden nauttiminen voi johtaa ammoniakin nopeampaan kertymiseen verenkiertoon, jolloin oireet voivat lisääntyä. Tällöin voi ilmetä esimerkiksi ärtyneisyyttä ja oksentelua. Muista ureakiertohäiriöistä poiketen hyperammonemia on kuitenkin yleisesti ottaen lievää. Osalla potilaista sitä ei esiinny. Aivoihin voi sairastuneilla kehittyä kortikaalista atrofiaa, iskeemisiä muutoksia ja aivoödeemaa. Myöhäisessä vaiheessa maksaan voivat kehittyä fibroosi, kirroosi ja primaarinen maksasyöpä.

Argininemia johtuu mutaatioista *ARG1*-geenissä. Sillä on peittyvä autosomaalinen periytymistapa. Vuosina 1974–1994 Johns Hopkins -sairaalassa todettujen ureakiertotautitapausten muodostaman aineiston pohjalta argininemia todettiin harvinaisimmaksi ureakiertotaudiksi. Sen ilmaantuvuudeksi laskettiin 1/363&nbsp;000. Argininemian pitkäaikaishoito perustuu proteiinin saannin rajoituksiin ja lääkitykseen. Mahdollinen hyperammonemia vastaa hyvin hoitoon.

## Lähteet
Giorgi Mamardašvili

**Giorgi Mamardašvili** (; s. 29. syyskuuta 2000 Tbilisi) on georgialainen jalkapallomaalivahti. Hän edustaa Englannin Valioliigassa pelaavaa Liverpoolia.

## Seurajoukkueura
7. kesäkuuta 2021 Mamardašvili siirtyi espanjalaisseura Valenciaan yksivuotisella lainasopimuksella. 13. elokuuta 2021 hän teki ensiesiintymisensä joukkueessa kauden avausottelussa Getafea vastaan.

31. joulukuuta 2021 Valencia käytti lainasopimukseen liittyvän osto-option ja teki Mamardašvilin kanssa vuoteen 2024 asti ulottuvan sopimuksen. Kauden 2021–2022 aikana pelaamissaan 18 ottelussa Mamardašvili piti maalinsa puhtaana kahdeksan kertaa. Hän pelasi Valenciassa vuosina 2021–2025 yhteensä 134 ottelua, joista nollapelejä oli 39. Joulukuussa 2024 Mamardašvili valittiin Georgian vuoden jalkapalloilijaksi.

Kesällä 2024 Mamardashvili teki sopimuksen englantilaisseura Liverpoolin kanssa. Sopimukseen sisältyi vuoden lainasiirto Valenciaan ja Mamardašvili liittyi Liverpoolin kokoonpanoon kesällä 2025. 

## Maajoukkueura
Mamardašvili teki ensiesiintymisensä Georgian maajoukkueessa 9. kesäkuuta 2022 Kansojen liigan ottelussa Pohjois-Makedoniaa vastaan. Hän on pelannut tammikuun 11. päivään 2026 mennessä 35 A-maaottelua, joista kymmenen on kuulunut EM-karsintaan ja 11 Kansojen liigaan. EM-kilpailuissa 2024 hän pelasi kaikki Georgian neljä ottelua. 

## Lähteet

## Aiheesta muualla
* Giorgi Mamardashvilin tilastot BDFutbol-sivustolla 
* Giorgi Mamardashvilin tilastot Soccerway-sivustolla
Ylimmäisen keisarin Jesuxen Christuxen Mandati eli käsky

**Ylimmäisen keisarin Jesuxen Christuxen Mandati eli käsky** (*Weisattawaxi tehty, sillä nuotilla: Autuas autta köyhä waiwaist etc. J.M.C.*) on Johannes Matthiae Collinuksen kirjoittama kristillinen arkkiveisu vuodelta 1643. Se on painettu samana vuonna kirjalliseen muotoon edellisvuonna perustetussa Turun akateemisessa kirjapainossa, mikä tekee siitä vanhimman suomenkielisen painetun julkaisun.

## Lähteet
Valintaharha

**Valintaharha**, **valikoitumisharha, otantaharha ja o<bdi>tantavinouma</bdi>**   () on harha ja/tai vinouma, joka syntyy, kun tutkimukseen valitut osallistujat eivät edusta laajempaa perusjoukkoa, johon tutkimustulosten tulisi olla sovellettavissa. Jos tutkimukseen osallistuu esimerkiksi vain tietty väestöryhmä, tuloksia ei voida yleistää koko perusjoukkoon.

Valintaharhaa voi ilmetä myös silloin, kun osallistujien jakaminen tutkimusryhmiin (kuten interventio- ja kontrolliryhmään) ei tapahdu satunnaisesti tai tasapuolisesti. Tämä voi aiheuttaa ryhmien välille eroja, joita ei pitäisi olla, mikä vääristää tutkimustuloksia ja johtaa virheellisiin johtopäätöksiin.

Valintaharha voi heikentää merkittävästi tutkimuksen ulkoista validiteettia eli kykyä yleistää tuloksia laajempaan perusjoukkoon. Siksi on tärkeää käyttää edustavaa ja asianmukaista otantamenetelmää, kuten satunnaisotantaa, jotta valintaharhan riski pienenee ja tutkimustulokset ovat luotettavampia ja laajemmin sovellettavissa.

## Katso myös
* Selviytymisharha
* Vahvistusharha
* Saatavuusharha

## Lähteet
Cangon luolat

**Cangon luolat** ovat Etelä-Afrikassa Garden Routen rannikolla sijaitseva luolasto. Luolasto sijaitsee keskellä kalkkikivkalliota, joka on peräisin prekambriselta ajalta. Luolat ovat syntyneet tihkuvan veden vaikutuksen myötä. Luolasto on 5 kilometriä pitkä luolaverkosto ja laajin luola on 107 metriä pitkä ja 16 metriä korkea. Luolissa on pylväsmäisiä ja puikkomaisia tippukivimuodostumia, sahamaisia kuvioita sisältävää kalkkikiveä ja verhonmuotoisia kivimuodostumia. Lisäksi luolissa on neulanmuotoisia kalsiittisia ja argoniittisia kivimuodostumia. Lämpötila luolastossa on enimmillään 18°C.

## Lähteet
Vedonvälittäjä

**Vedonvälittäjä** on organisaatio tai henkilö, joka ottaa vastaan vedonlyöntiä erilaisista asioista, pääasiassa urheilusta, mutta myös erilaisten palkintojen saajien ja vaalitulosten veikkaaminen on mahdollista.

## Vedonvälitys Suomessa

Suomessa Veikkauksella on Ahvenanmaata lukuun ottamatta monopoli peliyhtiönä, mutta sen on suunniteltu päättyvän urheiluvedonlyönnin ja kasinopelien osalta vuonna 2026. Internetin kautta tapahtuvaa vedonlyöntiä ulkomaille ei ole Suomessa estetty. Ulkomaalaisten välittäjien toiminta on kuitenkin hyvin kirjavaa, ja esimerkiksi voittojen maksaminen haastavaa.

## Lähteet
Akiyoshin luola

**Akiyoshin luola** () on Akiyoshin ylängöllä, Japanin laajimmalla kalkkikivialueella sijaitseva luola. Se sijaitsee Honshūn saaren eteläpäässä Yamaguchin prefektuurissa Yamaguhchin kaupungista luoteeseen. 

Alueen maasto koostuu 350 miljoonaa vuotta sitten muodostuneesta, ylösalaisin kääntyneestä koralliriutasta. Akiyoshin luola on muodostunut 300&nbsp;000 vuotta sitten. Luolan suuaukko on korkea, mutta se on varsin kapea ja se on kalkkikiviylängön syvimmässä kohdassa. Suuaukon lähellä joki virtaa ensin kalkkikivikallion alla ja virtaa sitten lähialueen halki. Luolassa on suuri tippukivipylväs ja lammikon ja vesiputousten muotoisia kalkkikivimuodostumia. Luolassa on kävijöiden käytettävissä polkua 1,7 km matkalla.

## Lähteet

## Aiheesta muualla
Rullalautailu kesäolympialaisissa 2024

**[[Rullalautailu]]ssa** kilpailtiin **[[Kesäolympialaiset 2024|Pariisin 2024 kesäolympialaisissa]]** toista kertaa olympialaisten historiassa. Eri kilpailutapahtumia oli neljä siten, että naiset ja miehet kilpailivat katu- ja puistorullalautailussa. Tapahtumat käytiin 27. heinäkuuta – 7. elokuuta 2024 La Concordessa. Tokion olympialaisiin verrattuna Pariisissa nähtiin kahdeksan urheilijaa enemmän eli kilpailijoita on yhteensä 88.

## Aikataulu

## Mitaliyhteenveto

## Lähteet
Maahockey kesäolympialaisissa 2024

**[[Maahockey]]ssa** kilpailtiin **[[Kesäolympialaiset 2024|Pariisin 2024 kesäolympialaisissa]]** 25:tta kertaa. Olympialaisissa oli omat turnaukset naisille sekä miehille ja turnaukset pelataan 27. heinäkuuta – 9. elokuuta 2024. Kumpaankin turnaukseen osallistui 12 joukkuetta ja ottelut pelattiin Stade Olympique Yves-du-Manoirilla.

## Mitaliyhteenveto

## Mitalitaulukko

## Lähteet